# Ruta cicloturista del Danubi

La ruta cicloturista del Danubi és un itinerari preparat per recórrer amb bicicleta que, sempre seguint el llit del riu Danubi, travessa vuit països europeus: Alemanya, Àustria, Eslovàquia, Hongria, Croàcia, Sèrbia, Bulgària i Romania. La seua longitud total és de 2857 quilòmetres i és una de les rutes cicloturistes més famoses del món. El carril bici segueix una antiga calçada romana al llarg del Danubi que unia les estacions, els castells i fortificacions. Aquesta es coneixia com el Donauweg ("camí del Danubi"), "istro" o Via Istrum.
La major part de la ruta es correspon amb la ruta número 6 del EuroVelo, la xarxa europea que en 2020 pretén connectar amb bicicleta 43 països d'Europa. El seu recorregut va seguint el curs del Danubi des del seu naixement, en plena Selva Negra, fins a la seua desembocadura en les aigües del Mar Negra. Parteix de la localitat alemanya de Donaueschingen i culmina a la ciutat romanesa de Constanta.

## Tram d'Alemanya

Comença en Donaueschingen, ciutat que deu la seua fama al fet que allí es troba la font que dona origen al riu Danubi. Aquest tram acaba en Passau. Té una longitud de 595 quilòmetres. A més, d'ell parteixen rutes i excursions alternatives que sumen 210 quilòmetres. Les principals localitats que es poden visitar en aquest tram són Ulm, Donauwörth, Ingolstadt, Kelheim, Regensburg i Straubing.

## Tram d'Àustria

Compta amb 326 quilòmetres de longitud. S'inicia en Passau, l'últim poble d'Alemanya, i culmina a la capital del país: Viena. És la secció més famosa a causa del desenvolupament dels seus serveis i infraestructura. El recorregut està pavimentat, senyalitzat i presenta un desnivell molt reduït. A més, en la majoria del tram, ambdues ribes disposen de carril i és possible triar i canviar de riba a través de ponts i petites embarcacions que creuen a les i els cicloturistes.
Les principals localitats que es poden visitar en la ruta són Linz, Melk, Krems i Tulln.
Altres punts d'interès de la ruta:
* El meandre de Schlögen, que és possible contemplar des de l'altura seguint una excursió alternativa.
* El memorial del camp de concentració de Mauthausen.

## Tram d'Eslovàquia i Hongria

Les principals localitats per les quals passa aquest tram de la ruta són Bratislava (capital d'Eslovàquia), Győr, Esztergom, Budapest (capital d'Hongria) i Duna-Dráva National Park. En total són uns 525 quilòmetres.

## Vegeu també

* Carril bici
* Cicloturisme

## Referències

* ↑ «Danube Cycle Path» (en anglès). Arxivat de l'original el 2017-09-13. [Consulta: 28 agost 2016].
* ↑ «Go biking & cycling» (en anglès). Arxivat de l'original el 2017-03-21. [Consulta: 28 agost 2016].
* ↑ de Alba Herranz, Carlos «Budapest-Viena, 400 kilómetros en bici por el Danubio Arxivat 2016-10-12 a Wayback Machine.». , 22-09-2014 [Consulta: 29 agost 2016].
* ↑ (en inglés). Esterbauer. ISBN 978-3-85000-617-0.
* ↑ Merino, Isidoro «Las mejores rutas en bici por Europa Arxivat 2018-07-06 a Wayback Machine.». , 05-04-2016 [Consulta: 28 agost 2016].
* ↑ Danube bike trail 2. From Passau to Vienna (en anglès). Esterbauer, 2008. ISBN 978-3-85000-024-6.
* ↑ Pastor González, José Antonio. El Danubio en bici (en castellano). Madrid: Desnivel, 2010. ISBN 978-84-9829-191-9 [Consulta: 28 agost 2016].
* ↑ «The Danube cycle path in Slovakia and Hungary» (en anglès). [Consulta: 28 agost 2016].